Ο **Φρανθίσκο Μαρτίνεθ Τόους** (ισπ.: **Francisco Martínez Tous**), ευρύτερα γνωστός ως **Πάκο Τόους,** γεννήθηκε στις 10 Φεβρουαρίου 1964 και είναι ισπανός ηθοποιός. Είναι γνωστός για τον ρόλο του ως Πάκο στη σειρά Οι άνθρωποι του Πάκο (ισπ.: Los hombres de Paco) 2005–2010 και ως Αγουστίν "Μόσχα" Ράμος (ισπ.: Agustín "Moscú" Ramos) στην τηλεοπτική σειρά Η τέλεια ληστεία (ισπ.: *La casa de papel*) 2017-σήμερα.

Πρώτα χρόνια
------------

Ο Τόους γεννήθηκε στην Σεβίλλη και μεγάλωσε στο Ελ Πουέρτο δε Σάντα Μαρία της επαρχίας του Κάδιθ.

Προσωπική ζωή
-------------

Ο Τόους είναι μέλος της Αδελφότητας της Παναγίας της Ελπίδας του Μακαρένα της Σεβίλλης (ισπ.: Virgen de la Esperanza de Macarena de Sevilla).

Τον Φεβρουάριο του 2018 του απονεμήθηκε το Μετάλλιο της Ανδαλουσίας.

Έχει δύο παιδιά, ένα αγόρι και ένα κορίτσι.

Βιογραφία
---------

Είναι κυρίως ηθοποιός του θεάτρου (αρχικά μέσω του Ινστιτούτου του Θεάτρου της Σεβίλλης). Είναι επίσης, ιδρυτικό μέλος της θεατρικής εταιρείας Los Ulen, η οποία ιδρύθηκε στα τέλη της δεκαετίας του 1980. Είναι μια από τις πιο διάσημες εταιρείες της Ανδαλουσίας. Εργάστηκε ως ηθοποιός κινουμένων σχεδίων στο θεματικό πάρκο, Μαγικό νησί (ισπ.: Isla Mágica) στη Σεβίλλη. 

Είναι δημοφιλής στην Ισπανία για τον ρόλο του ως Πάκο Μιράντα (ισπ.: Paco Miranda) στη τηλεοπτική σειρά Οι άνθρωποι του Πάκο (ισπ.: Los hombres de Paco) από το 2005 έως το 2010, που προβλήθηκε από το κανάλι Antena 3.

Το 2011 πήρε τον πρώτο του πρωταγωνιστικό ρόλο στον κινηματογράφο, καθώς στο παρελθόν είχε αρκετούς δευτερεύοντες ρόλους. Υποδύθηκε τον Αντώνιο Τεχέρο στην ταινία 23-F: η ταινία.

Από το 2012 έως και το 2014 πρωταγωνιστούσε στην σειρά Με τον κώλο στον αέρα (ισπ.: Con el culo al aire), η οποία προβαλλόταν από το κανάλι Antena 3, στον ρόλο του Τίνο Κολμεναρέχο (ισπ.: Tino Colmenarejo).

Έχει εμφανιστεί σε διάφορες διαδηλώσεις, όπως αυτή που διοργανώθηκε στη Μαδρίτη το 2009 κατά των επιθέσεων στο Ισραήλ, μαζί με τους ηθοποιούς Πιλάρ Μπαρδέμ (ισπ.: Pilar Bardem), Βερόνικα Φορκέ (ισπ.: Verónica Forqué) και Αϊτάνα Σάντζες- Χιχόν (ισπ.: Aitana Sánchez Gijón). Επίσης, το 2012 συμμετείχε στην απεργία του 14Ν με πολλά γνωστά πρόσωπα της ισπανικής σκηνής, όπως ο Μαριμπέλ Βερντού (ισπ.: Maribel Verdú) και ο Αντώνιο Μολέρο (ισπ.: Antonio Molero).

Ο ηθοποιός συμμετείχε επίσης σε διάφορες εκστρατείες ευαισθητοποίησης και συγκέντρωσης χρημάτων.Το 2012 συμμετείχε στην εκστρατεία FACUA, όπου συμμετείχαν περισσότεροι από 100 καλλιτέχνες και δημοσιογράφοι από την Ισπανία.  To 2013 συμμετείχε στην εκστρατεία "Και εσύ από πού είσαι;" του ιδρύματος Sevilla Acoge. 

Στις 20 Ιουνίου 2016, ο Πάκο Τόους άρχισε την νέα του ταινία "Η ανταλλαγή" (ισπ.: El intercambio), στην οποία παίζει τον τερματοφύλακα. Μαζί του έπαιξαν οι Ούγκο Σίλβα (ισπ.: Hugo Silva), Πεπόν Νιέτο (ισπ.: Pepón Nieto), Ναταλία Ρόιχ (ισπ.: Natalia Roig), Σάλβα Ρέινα (ισπ.: Salva Reina) και Ρόσι ντε Πάλμα (ισπ.: Rossy de Palma). Η σκηνοθεσία της ταινίας έγινε από τον Ιγνάτιο Νάτσο (ισπ.: Ignacio Nacho) και η παραγωγή από τη Μαρίλα Φίλμς (ισπ.: Marila Films). Κυκλοφόρησε στους κινηματογράφους την 1η Ιουνίου 2018. 

Έπαιξε και στην σειρά "Ο άνθρωπος της ζωής σας" (ισπ.: El hombre de tu vida), η οποία προβλήθηκε από το RTVE (Ισπανική Ραδιοφωνία και Τηλεόραση). Σε αυτή την σειρά έπαιξε τον ρόλο του πάτερ Φραντσίσκο. 

Το καλοκαίρι του 2016 έγιναν τα γυρίσματα της 2ης σεζόν της σειράς Βίκτορ Ρος (ισπ.: Víctor Ros), στην οποία παίζει τον ρόλο του λοχία Χιράλδα (ισπ.: sargento Giralda) και προβλήθηκε το φθινόπωρο του 2016 στο κανάλι TVE.

Κατά τη διάρκεια του 2016 έπαιξε σε σειρές, όπως Συγχωρέσε με Κύριε (ισπ.: Perdóname, Señor), Βίκτορ Ρος (ισπ.: *Víctor Ros*) και Olmos y Robles. Επίσης, έπαιξε και σε ταινίες, όπως η Ανταλλαγή (ισπ.: El intercambio) και Κύριε, δώσε μου υπομονή (ισπ.: Señor, dame paciencia).

Το 2018, συμμετείχε στη σειρά η Πανούκλα (ισπ.: La peste), παραγωγή της Movistar + και σε σκηνοθεσία του Αλμπέρτο Ροντρίγες (ισπ.: Alberto Rodríguez). Επίσης, συμμετείχε στην σειρά η Τέλεια ληστεία (ισπ.: La casa de papel), η οποία αρχικά προβλήθηκε στην Ισπανία από το κανάλι Antena 3 και έπειτα αγοράστηκε από το Netflix. Παίζει τον ρόλο του Αγουστίν "Μόσχα" Ράμος (ισπ.: Agustín "Moscú" Ramos). Η σειρά σημείωσε μεγάλη επιτυχία στο Μεξικό, τις ΗΠΑ, τη Γαλλία κ.ά. και αυτό οδήγησε στην ανακοίνωση άλλων δύο κύκλων (3ος κύκλος 19 Ιουλίου 2019, 4ος κύκλος δεν γνωρίζουμε ακόμα).

Φιλμογραφία
-----------

### Ταινία

| Ετος | Τίτλος | Ρόλος | Σημειώσεις |
| --- | --- | --- | --- |
| 1987 | *Los invitados* | N/A |  |
| 1987 | *Las dos orillas* | Ν/Α |  |
| 1999 | *Solas* | Socio de Juan |  |
| 2004 | *Alacranes* | Juan | Ταινία μικρού μήκους |
| 2005 | *Straw Men* | Ataúlfo | Ταινία μικρού μήκους |
| 2005 | *15 días contigo* | Funcionario 2 |  |
| 2006 | *Alatriste* | Maestre Fontaine |  |
| 2007 | *Paseo* | Luciano | Ταινία μικρού μήκους |
| 2008 | *Just Next Scretcher* | Médico | Ταινία μικρού μήκους |
| 2011 | *Fuga de cerebros 2* | Paco Tous | Υποδύθηκε τον εαυτό του |
| 2011 | *23-F: η ταινία* | Antonio Tejero |  |
| 2013 | *Somos gente honrada* | Suso |  |
| 2017 | *Perdóname, Señor* | Padre Salcedo |  |
|

### Τηλεόραση

| Έτος | Σειρά | Κανάλι | Ρόλος | Επισόδια |
| --- | --- | --- | --- | --- |
| 2005 - 2010 | Οι άνθρωποι του Πάκο | Antena 3 | Francisco "Paco" Miranda Ramos | 117 επεισόδια |
| 2006 | *El comisario* | Telecinco | Μέντες | 1 επεισόδιο |
| 2008 | *400 χρόνια* |  | Τίτο | 1 επεισόδιο |
| 2008 | *Martes de Carnaval* |  | Τενιέντε Ροβιρόσα | 1 επεισόδιο |
| 2008 | *La familia Mata* | Antena 3 | Ν/Α | 1 επεισόδιο |
| 2009 | *Saturday Night Live* | Cuatro | Ο εαυτός του | 1 πρόγραμμα |
| 2012 - 2014 | *Con el culo al aire* | Antena 3 | Φαουστίνο "Τίνο" Κολμεναρέχο | 42 επεισόδια |
| 2015 | *Rabia* | Cuatro | Μάριο Μοντέρο Αλόνσο | 5 επεισόδια |
| 2016 | Ο άνδρας της ζωής σου | TVE | Πάτερ Φραντσίσκο | 8 επεισόδια |
| 2016 | Βίκτορ Ρος | TVE | Μάρκος Χιράλδα | 8 επεισόδια |
| 2017 | Κύριε, Συγχώρα με | Telecinco | Μιγκέλ Μέντινα Βάρο | 4 επεισόδια |
| 2017 | *Η τέλεια ληστεία*
*(1ος και 2ος κύκλος)* | Antena 3/Netflix | Αγουστίν "Μόσχα" Ράμος | 23 επεισόδια |
| 2019 | *Η τέλεια ληστεία*
*(3ος κύκλος)* | Netflix | Αγουστίν "Μόσχα" Ράμος |  |
| 2018 - σήμερα | Η πανούκλα | Movistar+ | El mensajero |  |
| 2018 | *Apaches* | Antena 3 | Αλφρέντο Μέντινα "Ελ Τσαταρέρο" | 12 επεισόδια |
| 2019 | *Allí abajo* | Antena 3 | Επιφάνιο Μετά "Έπι" | 10 επεισόδια |
|

Βραβείο και υποψηφιότητες
-------------------------

| Έτος | Βραβείο | Κατηγορία | Εργασία | Αποτέλεσμα | Ref. |
| --- | --- | --- | --- | --- | --- |
| 2007 | Βραβείο της Ένωσης Ισπανών Ηθοποιών | Τηλεόραση: Α' Ανδρικού ρόλου | Οι άνθρωποι του Πάκο | Υποψηφιότητα |  |
| 2014 | Βραβείο ASECAN | Καλύτερη εμφάνιση ανδρικού ρόλου | *Somos gente honrada* | Υποψηφιότητα |  |
| 2018 | Premios Feroz | Καλύτερος Β' ανδρικού ρόλου σε τηλεοπτική σειρά | La casa de papel (Η τέλεια ληστεία) | Υποψηφιότητα |  |

Παραπομπές
----------

1. ↑  *mymovies.it*. 182410. Ανακτήθηκε στις 4  Απριλίου 2022.
2. ↑  juntadeandalucia.es/boja/2018/46/10.
3. ↑  EFE (17 November 2017). «El actor Paco Tous, premiado por su contribución a la ficción televisiva» (στα es). *La Vanguardia*.. Ανακτήθηκε στις 29 July 2018.
4. ↑  «El actor Paco Tous vuelve a hacer pública su devoción a la Macarena». *Pasión en Sevilla* (στα Ισπανικά). Αρχειοθετήθηκε από το πρωτότυπο στις 29 Μαρτίου 2019. Ανακτήθηκε στις 15 Σεπτεμβρίου 2019.
5. ↑  «Paco Tous dice». *La Vanguardia*. 22 Φεβρουαρίου 2018. Ανακτήθηκε στις 15 Σεπτεμβρίου 2019.
6. ↑  TORRES, LAURA G. (17 Φεβρουαρίου 2011). «Paco Tous, Tejero en '23-F: La película': "Me costó entrar vestido de guardia civil en el Congreso"». *RTVE.es* (στα Ισπανικά). Ανακτήθηκε στις 15 Σεπτεμβρίου 2019.
7. ↑  «Marc Clotet, Álvaro Cervantes y Maribel Verdú: los actores se manifestan en la Huelga General del 14N». *www.bekia.es* (στα Ισπανικά). Ανακτήθηκε στις 15 Σεπτεμβρίου 2019.
8. ↑  «Más de 100 artistas y periodistas se han unido ya a FACUA en las campañas de la "Lucha contra los abusos"».
9. ↑  «Sevilla Acoge lanza la campaña "¿Y tú de quién eres?" para atender a personas con necesidades sociales».
10. ↑  «Spanish Actors Union (2007)». *IMDb*. Ανακτήθηκε στις 29 Μαρτίου 2019.
11. ↑  «ASECAN (2014)». *IMDb*. Ανακτήθηκε στις 29 Μαρτίου 2019.
12. ↑  «Feroz Awards, ES (2018)». *IMDb*. Ανακτήθηκε στις 29 Μαρτίου 2019.

Εξωτερικοί σύνδεσμοι
--------------------

* Paco Tous στην IMDb
* Paco Tous, επίσημος λογαριασμός στο Twitter.

  

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 186789663
* LCCN: no2011165628
* ISNI: 0000 0003 5665 8592
* GND: 1025284577
* SUDOC: 163528632

 |

 |